ডিএনসির অতিরিক্ত পরিচালক (গোয়েন্দা) নজরুল ইসলাম সিকদার বলেন, ‘এ চালানটি আমরা বুঝে নিয়েছি। প্রাপকের ঠিকানায় অভিযান চালানো হয়েছে। ঠিকানাটি ভুয়া। তবে একটি গ্রিন টি ব্যবসায়ী প্রতিষ্ঠানকে শনাক্ত করা গেছে। কারবারিকে গ্রেপ্তারে অভিযান চলছে।’ তিনি আরো বলেন, ‘গত বুধবারও তল্লাশি চালিয়ে একই ধরনের ২০ কেজি মাদক জব্দ করা হয়েছে। এগুলো পরীক্ষার জন্য ল্যাবে পাঠানো হয়েছে। একই চক্র খাত বা এনপিএস জাতীয় মাদকগুলো পাঠালেও এখানে গ্রহণকারী চক্র ভিন্ন। এদের শনাক্তে তদন্ত চলছে।’